wannaphong/clean_thaiwikipedia huggingface dataset:
# เอเดรียน พาสดาร์
เอเดรียน เคย์แวน พาสดาร์ (; เปอร์เซีย: ادریان کیوان پسدار) เกิดเมื่อวันที่ 30 เมษายน ค.ศ. 1965 เป็นนักแสดงชาวอเมริกัน ผู้กำกับภาพยนตร์ มีผลงานเป็นที่รู้จักในบท จิม โพรฟิต ในทีวีซีรีส์แนวคัลท์ เรื่อง Profit และในบทบาทในเรื่อง Near Dark , Mysterious Ways และบทนาธาน เพเทรลลิ ใน ฮีโร่ส์ นอกจากนี้เขายังมีผลงานกำกับในภาพยนตร์เรื่อง Cement
# พุช โคตรคนเหนือมนุษย์
พุช โคตรคนเหนือมนุษย์  เป็นภาพยนตร์อเมริกันแนวซูเปอร์ฮีโรในปี 2009 กำกับโดยพอล แม็กกุยแกน นำแสดงโดยคริส อีแวนส์, ดาโกต้า แฟนนิ่ง, คามิลล่า เบล และจีมอน ฮานซู มีเนื้อเรื่องเกี่ยวกับกลุ่มคนที่มีพลังจิต ที่มีพลังหลากหลายไม่ว่าจะเป็นพลังจิตเคลื่อนย้ายวัตถุ การล่วงรู้อนาคต การสร้างความเป็นจริงขึ้นใหม่ โดยได้ร่วมกันที่จะล้มหน่วยงานรัฐบาลที่ใช้ยาอันตรายเพื่อเพิ่มพลังให้กลุ่มคนมีพลัง

ภาพยนตร์ได้รับกระแสตอบรับไม่ดีจากนักวิจารณ์ "ภาพหวือหวา แต่ดูเกินจริงและสับสน"

 เรื่องย่อ 
ดิวิชัน คือองค์กรลับของรัฐบาลที่เปลี่ยนแปลงพันธุกรรมของพลเรือนให้เป็นกองทัพนักรบพลังจิต หากใครไม่ยอมเข้าร่วมองค์กรนี้ก็จะถูกกำจัดอย่างโหดเหี้ยม ตั้งแต่ดิวิชันฆ่าพ่อของเขาเมื่อหลายสิบปีก่อน นิก แกนต์ (คริส อีแวนส์) นักโทรจิตรุ่นที่ 2 หรือที่เรียกว่า ผู้เคลื่อนย้าย ก็ใช้ชีวิตหลบ ๆ ซ่อน ๆ อยู่ในประเทศที่มีประชากรหนาแน่นอย่างฮ่องกง เพราะเป็นที่ที่ ปลอดภัยที่สุดในโลกสำหรับเขา ตราบใดที่เขาไม่เผยเรื่องพลังวิเศษของตัวเองออกมา แต่นิกจำต้องเปิดเผยตัวเมื่อ แคสซี โฮล์มส์ (ดาโกตา แฟนนิง) สาวน้อยวัย 13 ปี ผู้มีญาณทิพย์ หรือฉายาผู้เฝ้ามอง มาขอให้เขาช่วยตามหา คีรา (คามิลลา แบลล์) ผู้มีพลังจิตประเภทผู้ควบคุมจิตที่หลบหนีไปได้ คีราอาจกุมกุญแจสำคัญที่จะโค่นล้มองค์กรดิวิชันเอาไว้ เธอมีพลังที่น่ากลัวที่สุด นั่นคือสามารถบงการการกระทำของผู้อื่น โดยฝังความคิดลงไปในจิตใจของเหยื่อ แคสซีปรากฏตัวได้ไม่นาน ก็ดึงดูดความสนใจจากนักล่ามนุษย์ขององค์กรดิวิชัน นิกและแคสซีจึงต้องหนีเอาชีวิตรอด ด้วยความช่วยเหลือจากเหล่าอันธพาลที่มีพลังจิตทั้งหลาย คู่หูต่างวัยจึงหนีรอดไปได้หลายครั้งในเมืองที่ฟอนเฟะแห่งนี้ นิกและแคสซีพยายามจะตัดหน้าหาคีราให้เจอก่อนรัฐบาล แต่เจ้าหน้าที่ของดิวิชันซึ่งเป็นผู้ควบคุมจิตอย่างเฮนรี คาร์เวอร์ (จีมาน ฮานซู) จะไม่ยอมให้อะไรมาขัดขวางองค์กรของพวกเขา
# ฟอรูง
ฟอรูง  เป็นพื้นที่สาธารณะในกลางเมืองโรมัน เป็นที่รวมของสังคม มีกิจกรรมหลากหลาย เช่น การประชุมด้านการเมือง การนัดพบ เป็นต้น ต้นแบบของฟอรูงโรมันและฟอรูงจักรพรรดิในกรุงโรม สามารถพบเห็นได้ในอิตาลี (มักเป็นจัตุรัสในเมืองสมัยใหม่) และในจักรวรรดิโรมัน อย่างเช่นที่

 ฟอรูงโรมันที่พิลิปปอย (ฟีลีปี) ประเทศกรีซ
 ฟอรูงโรมันที่ลุกกา ปัจจุบันคือ จัตุรัสนักบุญมีคาเอล  ประเทศอิตาลี
 ฟอรูงโรมันที่เวโรนา ปัจจุบันคือ จัตุรัสตลาด  ประเทศอิตาลี
 ฟอรูงโรมันที่ปอมเปอี ประเทศอิตาลี
 ฟอรูงโรมันที่เมรีดา ประเทศสเปน

ในเมืองโรมันใหม่ ฟอรูงมักจะอยู่ตรงทางแยกที่ถนนหลักแนวเหนือ-ใต้ (การ์โด) ตัดกับถนนหลักแนวตะวันออก-ตะวันตก (แดกุมานุส)
# เทศกาลภาพยนตร์กาน
เทศกาลภาพยนตร์กาน หรือ เฟสตีวาลเดอกาน  เป็นเทศกาลภาพยนตร์ที่มีมาตั้งแต่ ค.ศ. 1946 ถือเป็นเทศกาลภาพยนตร์ที่เก่าแก่ที่สุดในโลกเทศกาลหนึ่ง และมีอิทธิพลรวมทั้งชื่อเสียงมากที่สุดเทียบเคียงกับเทศกาลภาพยนตร์นานาชาติเวนิสและเทศกาลภาพยนตร์นานาชาติเบอร์ลิน งานจัดขึ้นทุกปี ราวเดือนพฤษภาคม ที่ Palais des Festivals et des Congrès ในเมืองกาน ทางตอนใต้ของประเทศฝรั่งเศส
# ดันเต อาลีกีเอรี
ดูรันเต เดกลี อาลีกีเอรี หรือดันเต อาลีกีเอรี หรือเรียกสั้น ๆ ว่าดันเต  (ราวกลางเดือนพฤษภาคมถึงเดือนมิถุนายน ค.ศ. 1265 - 14 กันยายน ค.ศ. 1321) ดันเต อาลีกีเอรีเป็นรัฐบุรุษ กวี และนักภาษาศาสตร์คนสำคัญของฟลอเรนซ์ในคริสต์ศตวรรษที่ 13 และ 14 ในยุคกลาง งานชิ้นที่สำคัญที่สุดคือ “ดีวีนากอมเมเดีย” (Divina Commedia) ที่เดิมชื่อ “Commedia” แต่ต่อมาเรียก “Divina” โดยโจวันนี บอกกัชโช และในที่สุดก็กลายเป็น “Divina Commedia” ซึ่งถือว่าเป็นกวีนิพนธ์ชิ้นเอกของภาษาอิตาลีและของโลก
alt=Dante Alighieri และ Beatrice อยู่ในสวน ผลงานชิ้นเอกสไตล์พรีราฟาเอลไลต์โดย Cesare Saccaggi da Tortona|left|thumb|382x382px|Dante Alighieri และ Beatrice อยู่ในสวน ผลงานชิ้นเอกสไตล์พรีราฟาเอลไลต์โดย Cesare Saccaggi da Tortona
ดันเตได้รับการขนานนามในอิตาลีว่า “il Sommo Poeta” หรือ “มหากวี” และได้ชื่อว่าเป็น “บิดาแห่งภาษาอิตาลี” ดานเต เปตราก และโจวันนี บอกกัชโช รู้จักรวมกันว่า “สามมงกุฎ” (the three fountains หรือ the three crowns) บอกกัชโชเป็นคนแรกที่เขียนชีวประวัติของดันเตใน “ศาสตรนิพนธ์ในการสรรเสริญดันเต” (Trattatello in laude di Dante)
# ข้ามทะเลแดง (บรอนซิโน)
ข้ามทะเลแดง (ภาษาอังกฤษ: Crossing of the Red Sea (Bronzino)) เป็นจิตรกรรมฝาผนังที่เขียนโดยบรอนซิโนจิตรกรสมัยเรอเนซองส์คนสำคัญชาวอิตาลีที่อยู่ภายในวังเว็คคิโอในฟลอเรนซ์ในประเทศอิตาลี

บรอนซิโนเขียนภาพ “ข้ามทะเลแดง” เสร็จราวระหว่างปี ค.ศ. 1541 ถึงปี ค.ศ. 1542 ภาพเขียนอยู่บนผนังด้านซ้ายของชาเปลส่วนตัวของเอเลโอโนราแห่งโทเลโด (Eleonora of Toledo) บนชั้นสองของวัง ที่บรอนซิโนเขียนตกแต่งระหว่างปี ค.ศ. 1540 ถึงปี ค.ศ. 1545 ภาพเป็นฉากจากพระคัมภีร์ซึ่งตัวแบบมีขนาดใหญ่โต เมื่อมองดูใกล้ๆ จะมีความรู้สึกของความมโหฬารของร่างเสริมด้วยสีที่จัดสดใส ร่างตัวแบบเห็นได้ชัดว่าได้รับอิทธิพลจากไมเคิล แอนเจโลหรือจาโคโป ปอนตอร์โม และจากประติมากรรมสมัยโบราณโดยเฉพาะรูปชายที่ยืนอยู่ทางซ้ายเป็นภาพที่เขียนจากประติมากรรมสำริด “อิโดลิโน” (Idolino) ที่ปัจจุบันอยู่ที่พิพิธภัณฑ์โบราณคดีแห่งฟลอเรนซ์
# ศิลปะลวงตา
ศิลปะลวงตา (ภาษาอังกฤษ: Op art หรือ Optical art)  เป็นทัศนศิลป์โดยเฉพาะจิตรกรรมในการสร้างภาพลวงตา 

ศิลปะลวงตาเป็นวิธีการเขียนที่คำนึงถึงความสัมพันธ์ระหว่างความลวงตาและพื้นผิวของภาพ ระหว่างความเข้าใจและการมองเห็น John Lancaster.  Introducing Op Art, London: BT Batsford Ltd, 1973, p. 28. ศิลปะลวงตาเป็นงานศิลปะแบบนามธรรมที่งานส่วนใหญ่เป็นสีขาวดำ เมื่อมองภาพผู้ชมมองอาจจะมีความรู้สึกว่ามีความเคลื่อนไหวในภาพ, มีภาพซ่อนอยู่ในภาพ, มีแสงวาบหรือความไหว, เป็นลายหรือมีความโก่งหรือบิดเบี้ยว
# พระนางพรหมจารีและพระกุมารกำลังอ่าน
ดูบทความหลักที่ พระแม่มารีและพระบุตร

พระแม่มารีและพระบุตรอ่านหนังสือ  เป็นภาพเขียนสีน้ำมันที่เขียนโดยยัน ฟัน ไอก์ จิตรกรชาวดัตช์คนสำคัญของงานจิตรกรรมเนเธอร์แลนด์เริ่มแรก ปัจจุบันตั้งแสดงอยู่ที่หอศิลป์แห่งชาติ วิกตอเรีย เมืองเมลเบิร์น ประเทศออสเตรเลีย ยัน ฟัน ไอก์เขียนภาพ "พระแม่มารีและพระบุตรอ่านหนังสือ" เสร็จในปี ค.ศ. 1433 

คำจารึกบนผนังด้านบนซ้าย "COPLETV ANO D M CCCC XXXIIJ P IOHEM DE EYC BRVGIS" ทางด้านขวา "ALC IXH XAN"

ดูเพิ่ม
ยัน ฟัน ไอก์
พระแม่มารีและพระบุตร
# คังอิน
คิม ย็อง-อุน (เกิด 17 มกราคม ค.ศ. 1985) หรือชื่อในการแสดงว่า คังอิน  เป็นนักร้อง นักแสดง พิธีกร ดีเจชาวเกาหลีใต้ อดีตสมาชิกของซูเปอร์จูเนียร์

 เริ่มเข้าวงการ 
คังอิน เริ่มเข้าสู่วงการบันเทิง ปี ค.ศ. 2002 โดยชนะเลิศสาขา Most handsome ในการประกวด SM Youngster contest

 ผลงานเพลง 
 ซูเปอร์จูเนียร์ 
 ปี ค.ศ. 2005 - อัลบั้ม Super Junior 05 (TWINS)
 ปี ค.ศ. 2007 - อัลบั้ม Don't Don
 ปี ค.ศ. 2009 - อัลบั้ม Sorry Sorry
 ปี ค.ศ. 2012 - อัลบั้ม Sexy free&single
 ปี ค.ศ. 2014 - อัลบั้ม MAMACITA

 ซูเปอร์จูเนียร์ ที 
 ปี ค.ศ. 2007 - อัลบั้ม Rokkugo!!!

 ซูเปอร์จูเนียร์ แฮปปี้ 
 ปี ค.ศ. 2007 - อัลบั้ม Cooking? Cooking!

 ผลงานอื่นๆ 
 พิธีกรในงาน showcase ของทงบังชินกี
 พิธีกรในงานมีทติ้งแฟนคลับ ของโบอา
 พิธีกรรับเชิญรายการ 'Saturday' ทางช่องเอ็มบีซี
 พิธีกร M-Net, KMTV - M!Countdown
# ธรรมะและอธรรม
ธรรมะและอธรรม เป็นหนึ่งในใจความหลักที่ใช้กันโดยทั่วไปในงานเขียนวรรณกรรม และใช้เป็นมาตรฐานโดยทั่วไปที่ใช้ในการวัดอุปนิสัยของมนุษย์ ความขัดแย้งระหว่างธรรมะ และอธรรมจะมีส่วนเกี่ยวพันกับตัวแปรหลายประการ ซึ่งเป็นการต่อสู้ระหว่างปัจเจกชนหรือแนวคิด โดยฝ่ายหนึ่ง คือ ฝ่ายธรรมะ และอีกฝ่ายหนึ่ง คือ ฝ่ายอธรรม และอีกส่วนหนึ่งคือความขัดแย้งภายในจิตใจของมนุษย์ โจเซฟ คอนราดได้กล่าวถึงมนุษย์ทุกคนว่า "มีความชั่วร้ายแฝงอยู่ในตัว"
# ภาษาพอง-กเนียง
ภาษาพอง-กเนียง หรือภาษาลาวพอง มีผู้พูด 1,000 คน (พ.ศ. 2524) ทางใต้ของแขวงหัวพันและทางเหนือของแขวงเชียงขวาง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ ใกล้เคียงกับภาษาปวกและภาษาค้าง เป็นคนละภาษากับสำเนียงข่าพองของภาษามาเล็ง และสำเนียงพองของภาษาฮุง
# แอฟริกา แบมบาตา
แอฟริกา แบมบาตา  เกิดเมื่อวันที่ 17 เมษายน ค.ศ. 1957 เป็นดีเจชาวอเมริกัน ที่พัฒนาดนตรีฮิปฮอปตลอดทศวรรษ 1980 เขาเป็นหนึ่งใน 3 คนหลักที่เป็นต้นตำหรับของดีเจแนวเบรกบีต และได้รับการนับถือว่า มีฉายาว่าเป็น แกรนด์ฟาเทอร์ และ ก็อดฟาเทอร์ และ The Amen Ra of Universal Hip Hop Culture เช่นเดียวกับเป็น The Father of The Electro Funk Sound
# ท่าอากาศยานคาโงชิมะ
ท่าอากาศยานคาโงชิมะ  เป็นท่าอากาศยานระดับสองในญี่ปุ่น ตั้งอยู่ที่เมืองคิริชิมะใกล้กับเมืองคาโงชิมะ จังหวัดคาโงชิมะ เปิดใช้ทางวิ่งในปี พ.ศ. 2487 แต่ก็ยังไม่มีเที่ยวบินจากสนามบินนี้อย่างเป็นทางการกระทั่งปี พ.ศ. 2505 ในปี  พ.ศ. 2543 เป็นปีแรกที่สนามบินมีผู้โดยสารขาเข้าและขาออกรวมกันกว่า 2.5 ล้านคน

 สายการบินและจุดหมายปลายทาง 
ออลนิปปอนแอร์เวย์ (นาโงยะ-เซ็นแทรร์, โอกินาวะ, โอซากะ-อิตามิ, โอซากะ-คันไซ, โตเกียว-ฮาเนดะ)
ไชน่าอีสเทิร์นแอร์ไลน์ (เซี่ยงไฮ้-ผู่ตง)
ฮ่องกงเอ็กซ์เพรส (ฮ่องกง)
เจแปนแอร์ไลน์ (อามามิโอชิมะ, โอซากะ-อิตามิ, ทากูโนชิมะ, โตเกียว-ฮาเนดะ)
 เจเอแอลเอ็กซ์เพรส (นาโงยะ-เซ็นแทรร์, โอซากะ-อิตามิ)
 เจแปนแอร์คอมมิวเตอร์ (อามามิโอชิมะ, ฟูกูโอกะ, ฮิโรชิมะ-นิชิ, คิไกจิมะ, มัตสึยามะ, โอกายามะ, โอกิเอราบุ, โอซากะ-อิตามิ, ทากามัตสึ, ทาเนงาชิมะ, ยากูชิมะ, โยรง)
โคเรียนแอร์ (โซล-อินช็อน)
โอเรียนทอลแอร์บริดจ์ (นางาซากิ)
สกายเน็ตเอเชียแอร์เวย์ (โอกินาวะ, โตเกียว-ฮาเนดะ)
# หลัว ปินหวัง
หลัวปินหวัง (, ค.ศ. 640 - 29 ธันวาคม ค.ศ. 684)  เกิดที่เมืองอู่โจว มณฑลเจ้อเจียง เป็นหนึ่งในสี่กวีที่มีชื่อเสียงที่สุดในช่วงต้นราชวงศ์ถัง ซึ่งประกอบด้วย หลัวปินหวัง หวังปัว (王勃) หยางเจียง (杨炯) และ หลูจ้าวหลิน (卢照邻)

หลัวปินหวังใช้ชีวิตอยู่ในราชสำนักของจักรพรรดิถังเกาจง แต่ถูกปลดและจำคุก เนื่องจากไปวิพากษ์วิจารณ์ฮองเฮาอู่เจ๋อเทียน ต่อมาเมื่อได้รับอิสรภาพ เขาก็ยังเขียนบทกวีที่มีเนื้อหาเสียดสีอู่เจ๋อเทียนอีกหลายครั้ง

บทกวีที่มีชื่อเสียงของเขา คือบทที่มีชื่อว่า "Ode to the Goose" ที่เขียนเมื่อเขามีอายุเพียง 7 ปี

แหล่งข้อมูลอื่น
Ode to the Goose
# กรดจัสโมนิก
กรดจัสโมนิกเป็นสารอินทรีย์ที่พบในพืชหลายชนิดรวมทั้งในน้ำมันหอมระเหยของมะลิ และยังพบในมอสและเฟินด้วย สังเคราะห์มาจากกรดไขมันคือกรดลิโนเลนิก มีโครงสร้างใกล้เคียงกับกรดแอบไซซิก มีผลในด้านการยับยั้งการเจริญเติบโตและกระตุ้นการชราและการหลุดร่วงของใบ การลงหัว การขดของมือพืช การสุกและการสร้างเม็ดสีในผล ยับยั้งการงอกของเมล็ด ยับยั้งการเจริญของราก ยับยั้งการสังเคราะห์ด้วยแสง วันทนี สว่างอารมณ์, 2542สัมฤทธิ์ เฟื่องจันทร์, 2544

สารประกอบเอสเทอร์ของกรดจัสโมนิกเช่นก๊าซเมทิลจัสโมเนตซึ่งเป็นน้ำมันหอมระเหยในพืชออกฤทธิ์ทางสรีรวิทยาได้เช่นกัน เช่นกระตุ้นการทำงานของโปรตีเนสในมะเขือเทศ และชักนำการขดของมือพืช สัมฤทธิ์ เฟื่องจันทร์, 2544
 อ้างอิง 

 วันทนี สว่างอารมณ์. 2542. การเจริญและการเติบโตของพืช. พิมพ์ครั้งที่ 2. กรุงเทพฯ: มหาวิทยาลัยราชภัฏบ้านสมเด็จเจ้าพระยา
 สัมฤทธิ์ เฟื่องจันทร์. 2544. สรีรวิทยาการพัฒนาการของพืช. กรุงเทพฯ: คลังนานาวิทยา.

 แหล่งข้อมูลอื่น 

 Comprehensive Natural Products Chemistry : Polyketides and Other Secondary Metabolites Including Fatty Acids and Their Derivatives by Ushio Sankawa (Editor), Derek H. R. Barton (Editor), Koji Nakanishi (Editor) and Otto Meth-Cohn (Editor). ISBN 0-08-043153-4
# กรดแอบไซซิก
กรดแอบไซซิก  เป็นฮอร์โมนที่ออกฤทธิ์ยับยั้งการเจริญเติบโตของพืช ทำให้พืชทนต่อสภาวะเครียดต่างๆได้ดี มีบทบาทในการเจริญพัฒนาของเอ็มบริโอ การพักตัวของเมล็ดและของตาพืช พบในพืชที่มีระบบท่อลำเลียงทั่วไป มอสส์ สาหร่าย แต่ไม่พบในลิเวอร์เวิร์ตวันทนี สว่างอารมณ์, 2542 การออกฤทธิ์ทางสรีรวิทยาที่สำคัญของกรดแอบไซซิกที่สำคัญ ได้แก่ วันทนี สว่างอารมณ์, 2542 สัมฤทธิ์ เฟื่องจันทร์, 2544
 ปากใบที่ได้รับกรดแอบไซซิกจะปิดไม่ว่าจะอยู่ในที่มืดหรือสว่าง
 เมื่อพืชอยู่ในดินเค็มหรืออากาศหนาวเย็น พืชจะสร้างกรดแอบไซซิกมากขึ้นเช่นกัน โดยในพืชทนเค็มนั้น กรดแอบไซซิกจะกระตุ้นให้มีการสร้างโปรตีนพิเศษชื่อออสโมตินมากขึ้น
 ผลต่อการงอกของเมล็ด กรดแอบไซซิกมีผลยับยั้งการงอกของเมล็ด ทำให้มีการพักตัวของเอ็มบริโอ จนกว่าเมล็ดเริ่มงอก เอ็มบริโอจึงเริ่มเจริญอีกครั้งหนึ่ง
 การพักตัวของพืช กรดแอบไซซิกเป็นฮอร์โมนสำคัญที่ทำให้ตาพืชเข้าสู่ระยะพักตัว
 ชักนำการหลุดร่วงและการเสื่อมชรา ผลต่อการหลุดร่วงของกรดแอบไซซิกเป็นผลโดยอ้อม คือไปกระตุ้นให้เซลล์พืชที่แก่สร้างเอทิลีนมากขึ้น
 การควบคุมการสังเคราะห์โปรตีน กรดแอบไซซิกมีผลทำให้การสังเคราะห์โปรตีนที่เกี่ยวข้องกับการเจริญเติบโตน้อยลง
 กรดแอบไซซิกมีผลในการลดการคายน้ำและเพิ่มการดูดซึมน้ำของราก กระตุ้นการดูดไอออนเข้าสู่ราก ชักนำการเติบโตของราก กระตุ้นการเกิดรากแขนงแต่กดการเจริญของใบ ทำให้ใบมีขนาดเล็กลง
 กรดแอบไซซิกชักนำการออกดอกในพืชวันสั้นและยับยั้งการออกดอกในพืชวันยาว
 ยังยั้งการขยายของเซลล์โดยออกฤทธิ์ในทางตรงกันข้ามกับออกซิน
 กระตุ้นการเคลื่อนไหวที่ตอบสนองต่อแรงโน้มถ่วง
# พาโคลบิวทราโซล
พาโคลบิวทราโซล (Paclobutrazol; PBZ) ชื่อทางเคมีคือ (2RS, 3RS)-1-(4-Chlorphenyl)-4,4-dimethyl-2-(1H-1,2,4-triazol-1-yl)pentan-3-ol  เป็นสารชะลอการเจริญเติบโตของพืชที่นิยมใช้กับมะม่วงและพืชไร่ และเป็นสารกำจัดเชื้อรากลุ่ม  triazole ออกฤทธิ์ในทางตรงข้ามกับจิบเบอเรลลิน โดยยับยั้งการสังเคราะห์จิบเบอเรลลิน ลดการยืดตัวของปล้อง เพิ่มการเจริญเติบโตของราก เร่งให้เกิดดอก ทำให้ออกลูกเร็วและเพิ่มการผลิตเมล็ดในพืชเช่นมะเขือเทศ Berova and Zlatev, Physiological response and yield of paclobutrazol treated tomato plants Plant Growth Regulation, Volume 30, Number 2, February 2000  และพริกไทย Grossi et al., Effects of paclobutrazol on growth and fruiting characteristics of Pitanga ornamental pepper Acta Horticulturae, 2005  (No. 683) 333-336 PBZ ลดความไวต่อความเย็นของพืชด้วย 

PBZ ถูกใช้ในการจัดสวนเพื่อลดการเจริญเติบโตของยอด ใช้ได้ผลดีกับไม้พุ่มและไม้ต้น ช่วยเพิ่มความทนทานต่อความเครียดจากความแล้ง  เกิดใบไม้สีเขียวเข้ม  มีความต้านทานต่อเชื้อราและแบคทีเรียเพิ่มขึ้นและเพิ่มการพัฒนาของรากChaney et al. 1996; Fletcher et al. 2000; Rademacher 2000; Chaney 2003 การเจริญของแคมเบียมเช่นเดียวกับการยับยั้งการเจริญของยอดในไม้ต้นบางชนิดBai et al. 2004

 วิธีการใช้ 
ปกติใช้ PBZ กับดินเพื่อให้ซึมเข้าสู่พืชทางราก และขนส่งผ่านไซเลมไปยังส่วนยอด การใช้ที่ใบส่วนใหญ่ไม่ได้ผล Grossi et al., Effects of paclobutrazol on growth and fruiting characteristics of Pitanga ornamental pepper Acta Horticulturae, 2005  (No. 683) 333-336 ใช้แช่เมล็ดเพื่อลดการงอกและการเจริญของต้นกล้าPasian and Bennett, Paclobutrazol-Soaked Ornamental Kale Seeds Produce Short Seedlings  เป็นส่วนประกอบที่ออกฤทธิ์ของ Bonzi TM
# ดามิโนไซด์
ดามิโนไซด์ เป็นสารที่ใช้ลดความยาวของยอดในพืชบางชนิด เช่น แอปเปิล ถั่วลิสง ลดความสูงของต้นคริสต์มาส ไฮเดรนเยีย คาร์เนชันและเบญจมาศ และใช้ในการช่วยให้มะเขือเทศและแอปเปิลติดผล นิยมให้กับพืชโดยการฉีดพ่นทางใบ สถาพร ดียิ่ง, 2542 แต่มีการใช้น้อยลงในปัจจุบันเพราะมีความเป็นพิษ โดยเฉพาะในพืชอาหาร เชื่อว่าสารตัวนี้ยับยั้งการสร้างจิบเบอเรลลินโดยยับยั้งเอนไซม์ 2-oxoglutarate-dependent dioxygenase
# ฮอตเปปเปอร์ (อัลบั้ม)
ฮอตเปปเปอร์  เป็นอัลบั้มเพลงสากลของดิอิมพอสซิเบิ้ล ที่ออกวางจำหน่ายในปี พ.ศ. 2519 หลังการเดินทางออกตระเวนแสดงสดในทัวร์ยุโรป ระหว่าง พ.ศ. 2518 เป็นอัลบั้มทางการชุดสุดท้ายก่อนประกาศยุบวง

อัลบั้มฮอตเปปเปอร์ บันทึกเสียงที่เมืองโกเทนเบิร์ก ประเทศสวีเดน ในช่วงเดือนกรกฎาคม-สิงหาคม พ.ศ. 2518 ควบคุมการผลิตโดย Jan Jin Gryd ชาวสวีเดน ประกอบด้วยเพลงทั้งสิ้น 10 เพลง เป็นเพลงคัฟเวอร์จากเพลงสากลที่มีชื่อเสียง 4 เพลง และเป็นเพลงที่แต่งขึ้นใหม่ 6 เพลง โดย 5 เพลงแต่งโดย Rob Newton เจ้าหน้าที่บันทึกเสียงบริษัทไนท์สปอต (บริษัทรายการวิทยุชื่อดังและผู้จัดคอนเสิร์ตต่างประเทศในสมัยนั้น) และอีกหนึ่งเพลงแต่งโดยปราจีน ทรงเผ่า

อัลบั้มนี้ไม่ประสบความสำเร็จ เนื่องจากไม่ได้รับการสนับสนุนจากนักจัดรายการวิทยุในประเทศไทยดิ อิมพอสสิเบิ้ล ตอนที่ 4 โดย Kilroy
# ซอสมะเขือเทศ
ซอสมะเขือเทศ คือซอสที่ทำจากมะเขือเทศเป็นส่วนประกอบหลัก ใช้สำหรับเติมรสเปรี้ยวอมหวานให้กับอาหาร
 
ซอสมะเขือเทศปลอม คือ ซอสไม่ได้ทำมาจากมะเขือเทศจริง หรือมีมะเขือเทศเป็นเพียงส่วนประกอบรองเท่านั้น อีกทั้งยังแต่งกลิ่นเพิ่มเติม ซอสมะเขือเทศปลอมมักทำมาจากมะละกอเป็นส่วนหลัก มะละกอเป็นผลไม้ที่กินได้ไม่เป็นอันตราย

ในประเทศไทยมีการใช้มะละกอในอุตสาหกรรมการทำซอสมะเขือเทศและซอสพริกศูนย์วิจัยพืชสวนศรีสะเกษ. การศึกษามะละกอทนทานต่อโรคใบด่างไวรัส. กรุงเทพฯ: อักษรบัณฑิต, 2540. อ้างใน รัชดาภรณ์ จันทาศรี และ กิตติพันธ์ จันทาศรี. การเปรียบเทียบสายพันธุ์มะละกอและความทนทานต่อโรคใบด่างวงแหวนในจังหวัดอุบลราชธานี. อุบลราชธานี: มหาวิทยาลัยอุบลราชธานี [ออนไลน์]. เข้าถึงได้จาก:   2549. สืบค้น 7 เมษายน 2557. ซอสมะเขือเทศโดยทั่วไปตามท้องตลาดในประเทศไทยไม่ระบุถึงมะละกอในส่วนประกอบสำคัญบนฉลาก แต่ยังไม่มีการตรวจสอบข้อเท็จจริงโดยหน่วยงานที่เกี่ยวข้อง และยังไม่มีการกำหนดมาตรฐานของซอสมะเขือเทศเหมือนเช่นน้ำปลา ทำให้จำนวนมะเขือเทศที่ใช้มีจำนวนไม่เท่ากันในแต่ละยี่ห้อ ในสหรัฐอเมริกาได้บังคับใช้กฎหมายว่า ต้องมีส่วนประสมของมะเขือเทศอย่างน้อย 50 % และต้องเป็นส่วนประสมหลัก จึงจะใช้ชื่อว่าเป็นซอสมะเขือเทศได้ มิเช่นนั้นผู้ผลิตจะมีโทษที่กฎหมายระบุไว้ ถือว่าเป็นซอสปลอม เป็นต้น
# เฉลิม อยู่วิทยา
เฉลิม อยู่วิทยา (เกิด 3 กันยายน 2493) เป็นบุตรคนที่สองของเฉลียว อยู่วิทยา กับนางนกเล็ก สดศรีเฉลิม อยู่วิทยา ไทยรัฐ 

เฉลิม อยู่วิทยามีพี่น้องร่วมมารดา รวม 5 คน สายพิณ พหลโยธิน, เฉลิม อยู่วิทยา, ศักดิ์ชาย อยู่วิทยา, อังคณา เพ็งสา (ถึงแก่กรรมแล้ว) และรัญดา อยู่วิทยา 

ได้สมรสกับ นางดารณี อยู่วิทยา มีบุตร 3 คน วรางคณา อยู่วิทยา สมรสกับ ม.ล.กอกฤษต กฤดากร, วาริท อยู่วิทยา, วรยุทธ อยู่วิทยา

นายเฉลิม ภรรยา และลูก ปัจจุบันเป็น [กรรมการ ธุรกิจ 16 บริษัท] กรรมการ สำนักข่าวอิศรา

 ปัจจุบัน 
สำหรับการบริหารธุรกิจของนายเฉลิมที่เป็นที่รู้จักกันอย่างอย่างกว้างขวางนั่นคือ การดำรงตำแหน่ง กรรมการผู้จัดการ บริษัท สยาม ไวเนอรี่ เทรดดิ้งพลัส จำกัด ผู้ผลิตและจำหน่าย เครื่องดื่ม สปาย ไวน์คลเลอร์, เป็นผู้ผลิตไวน์ชื่อ “มอนซูน แวลลีย์” (Monsoon Valley) และ เครื่องดื่มแอปเปิ้ลเปิ้ลไซเดอร์ล่าสุดภายใต้แบรนด์ MOOSE(มูส) และ [บริหาร Red Bull] ในประเทศอังกฤษ บริหารแมงคาม Red Bull Manager

 เครื่องราชอิสริยาภรณ์ 
 80px เครื่องราชอิสริยาภรณ์อันเป็นที่เชิดชูยิ่งช้างเผือก ชั้น 1 ประถมาภรณ์ช้างเผือก (ป.ช.)
 80px เครื่องราชอิสริยาภรณ์อันมีเกียรติยศยิ่งมงกุฎไทย ชั้น 1 ประถมาภรณ์มงกุฎไทย (ป.ม.)
# มนุษย์ชวา
มนุษย์ชวา  เป็นชื่อตั้งตามฟอสซิลที่ขุดพบในปี 1891 โดยศัลยแพทย์ชาวดัตช์ที่ชื่อ เออแฌน ดูว์บัว เมื่อปี ค.ศ. 1891 ที่ตำบลตรีนิลThe Java Man skullcap บริเวณลุ่มแม่น้ำโซโล ในเกาะชวาภาคกลาง นักมานุษยวิทยาได้จัดมนุษย์ชวาที่พบนี้ว่าเป็นมนุษย์วานร (Pithecanthropus) ซึ่งจัดเป็นบรรพบุรุษของมนุษย์ มีชีวิตอยู่ในยุคน้ำแข็งตอนต้น โดยขยายตัวจากชวาเข้าสู่อินโดจีนไปจนถึงภาคเหนือของประเทศจีน โดยในจีนพบวิวัฒนาการที่ดีกว่าที่ชวาเล็กน้อย เรียกว่า มนุษย์ปักกิ่ง

แต่อย่างไรก็ตามมนุษย์ชวายังไม่ถือว่าเป็นมนุษย์อย่างแท้จริง ถึงแม้ว่าจะสามารถทรงตัวอยู่บนขาทั้งสองข้างและมีลักษณะลำตัวตรงแล้ว แต่ไม่สามารถตั้งตรงได้ทีเดียว และขนาดของสมองยังเล็กกว่าของสมองลิงขนาดใหญ่เล็กน้อย มีส่วนสูงประมาณ 5 ฟุต 7 นิ้ว มีน้ำหนักตัวประมาณ 150 ปอนด์
# ลีกภูมิภาค ดิวิชัน 2 ฤดูกาล 2552
ลีกภูมิภาค ดิวิชัน 2  ฤดูกาล 2552 เป็นฤดูกาลแรกที่แบ่งการแข่งขันเป็น 5 ลีกตามภูมิภาคของประเทศไทย เพื่อความสะดวกในการเดินทางแข่งขันของแต่ละสโมสร และเป็นการกระจายการแข่งขันฟุตบอลไปทั่วประเทศ โดยจะคัดเลือกทีมชนะเลิศของแต่ละภูมิภาค เพื่อนำ 5 สโมสร มาแข่งในระบบมินิลีกอีกครั้ง โดยอันดับ 1-3 จะได้เลื่อนชั้นไปสู่ดิวิชัน 1 2553

 ลีกภูมิภาค ดิวิชั่น 2 2552 รอบสุดท้าย 
สโมสร
 เชียงราย ยูไนเต็ด (ชนะเลิศ ภาคเหนือ)
 ราชประชา (ชนะเลิศ กรุงเทพและปริมณฑล)
 สมุทรปราการ (ชนะเลิศ ภาคกลางและภาคตะวันออก) นราธิวาส (ชนะเลิศ ภาคใต้)
 เลย ซิตี้ (ชนะเลิศ ภาคตะวันออกเฉียงเหนือ)

ตารางคะแนน
''อัปเดตล่าสุด  วันเสาร์ที่ 29 พฤศจิกายน 2552
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  ราชประชา  8  4  2  2  10  7  +3  14 2  20px เชียงราย ยูไนเต็ด  8  3  3  2  12  11  +1  12 3  20px นราธิวาส  8  2  4  2  9  9  0  10 4  20px สมุทรปราการ  8  2  3  3  6  7  -1  9 5  15px เลย ซิตี้  8  2  2  4  12  15  -3  8

ผลการแข่งขัน
 20px120px2315px420px5'''1. เชียงราย ยูไนเต็ด 2-2 0-12-1 0-12. นราธิวาส1-1 0-2 3-10-1 3. ราชประชา 1-2 0-0  2-11-1 4. เลย ซิตี้3-32-3 2-1  1-0 5. สมุทรปราการ1-2 0-01-21-1  

อันดับแต่ละสัปดาห์
 12345678910ราชประชา3 4 5 5 3 3 2  2  1 1เชียงราย ยูไนเต็ด1 1 1 1 1 1 1  1  2 2 นราธิวาส5 3 2 2 5 5 453  3  สมุทรปราการ2 2 3 3 2 4 53  44เลย ซิตี้4 5 4 4 4 2 3  455

 จ่าฝูง พื้นที่เลื่อนชั้น

ลีกภูมิภาค ภาคเหนือ

สโมสร
 กำแพงเพชร 
 เชียงใหม่ ยูไนเต็ด 
 พิษณุโลก 
 สุโขทัย ชัยนาท 
 ตาก
 เพชรบูรณ์
 อุตรดิตถ์ เชียงราย ยูไนเต็ด 
 พิจิตร 
 แพร่ 

ตารางคะแนน
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  เชียงราย ยูไนเต็ด  20  17  3  0  62  16  +46  54 2  พิจิตร  20  13  3  4  55  28  +27  42  3  ชัยนาท  20  12  3  5  52  32  +20  39 

ลีกภูมิภาค ภาคตะวันออกเฉียงเหนือ

สโมสร
 ชัยภูมิ
 บุรีรัมย์
 ร้อยเอ็ด 
 สุรินทร์  นครพนม
 มหาสารคาม 
 เลย ซิตี้ 
 อุดรธานี  นครราชสีมา 
 มุกดาหาร
 สกลนคร
 อุบล ยูไนเต็ด 

ตารางคะแนน
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  เลย ซิตี้  20  14  3  3  44  19  +25  45 2  นครราชสีมา  20  12  7  1  50  21  +29  43  3  อุดรธานี  20  10  5  5  45  21  +24  35 

ลีกภูมิภาค ภาคกลางและภาคตะวันออก

สโมสร
 ฉะเชิงเทรา
 ประจวบคีรีขันธ์
 โรสเอเชีย ปทุมธานี
 สระบุรี ไทยซัมมิท
 ระยอง
 ลพบุรี
 สิงห์บุรี นครนายก
 ราชบุรี
 สมุทรปราการ
 อยุธยา

ตารางคะแนน
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  สมุทรปราการ  22  13  7  2  41  20  +21  46 2  อยุธยา  22  12  8  2  40  21  +19  44  3  สระบุรี  22  11  8  3  43  27  +16  41 

ลีกภูมิภาค กรุงเทพและปริมณฑล

 สโมสร 
 กรุงเทพคริสเตียน 
 ม.เกษมบัณฑิต
 ราชประชา
 สารวิทยา กรุงเทพมหานคร
 ม.รังสิต
 ราชวิถี ม.เกษตรศาสตร์
 มรภ.นครสวรรค์
 ว.นอร์ทกรุงเทพ

ตารางคะแนน
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  ราชประชา  18  13  4  1  30  10  +20  43 2  ม.เกษมบัณฑิต  18  10  4  4  41  22  +19  34 3  ว.นอร์ทกรุงเทพ  18  8  7  3  25  21  +4  31 

ลีกภูมิภาค ภาคใต้

สโมสร
 กระบี่ 
 ปัตตานี
 ยะลา  นครศรีธรรมราช 
 พัทลุง 
 สตูล  นราธิวาส 
 ภูเก็ต 

ตารางคะแนน
 ลำดับ  ทีม  แข่ง  ชนะ  เสมอ  แพ้  ได้  เสีย  +/-  แต้ม 1  นราธิวาส  14  10  4  0  37  10  +27  34  2  สตูล  14  10  4  0  37  14  +23  34 3  นครศรีธรรมราช  14  6  4  4  28  24  +4  22

 แหล่งข้อมูลอื่น  
 สมาคมฟุตบอลแห่งประเทศไทยฯ เว็บไซต์อย่างเป็นทางการ
# แซนเคลเมนที (รัฐแคลิฟอร์เนีย)
แซนเคลเมนที  เป็นเมืองในออเรนจ์เคาน์ตี รัฐแคลิฟอร์เนีย สหรัฐอเมริกา มีประชากรอยู่ 65,900 คน จากข้อมูลปี 2005 ตั้งอยู่ห่างจากแซนวานแคพิสตราโน ทางตอนใต้ของประเทศเป็นระยะ 6 ไมล์ (10 กม.)  และมีระยะห่างระหว่างแซนดีเอโกและลอสแอนเจลิสเท่ากัน และทางเข้าทิศเหนือของ Marine Corps Base Camp Pendleton (หรือ "Christianitos Gate") ก็ตั้งอยู่ในแซนเคลเมนที
# เย่ ลี่อี๋
ฟรานซิส ยิป (เกิด 22 ตุลาคม พ.ศ. 2490) หรือ เย่ ลี่อี๋  คือนักร้องชื่อดังชาวฮ่องกง รู้จักกันอย่างที่ในฐานะผู้ร้องเพลงประกอบภาพยนตร์จีน "เจ้าพ่อเซี่ยงไฮ้" เพลง "รักคุณเข้าแล้ว" และเพลง "บัวขาว" ของพระเจ้าวรวงศ์เธอ พระองค์เจ้าภาณุพันธุ์ยุคล และหม่อมหลวงพวงร้อย อภัยวงศ์

ฟรานซิส ยิป เกิดเมื่อปี 1947 เป็นนักร้องฮิตของฮ่องกง เธอร้องเพลงนำในหนังซีรีส์ทางทีวีบีของฮ่องกงจำนวนมากในช่วงปี '80 และช่วงต้น '90 ชื่อเสียงของเธอโด่งดังไปหลายประเทศทั่วโลกหลังจากการร้องเพลงนำในหนัง ซีรีส์ยอดฮิตชุด "เจ้าพ่อเซี่ยงไฮ้" ก่อนที่เธอจะประสบความสำเร็จอย่างสูงนี้ เธอมีเพลงในหลายอัลบั้มที่นำเพลงฮิตจากนักร้องในอดีตเคยร้องไว้อาทิ เจิ้ง เซ่าชิว, หลัวเหวิน, เจนนี่ เซ็ง

ฟรานซิสมีผลงานเพลงมากกว่า 80 อัลบั้มในช่วง 37 ปีของการบันทึกเสียงทั้งภาษาอังกฤษ, กวางตุ้ง, แมนดาริน นอกจากนี้เธอยังร้องภาษาไทย, ญี่ปุ่นและโพลีนีเซี่ยนที่ได้รับความนิยมมากเช่นกัน เธอแสดงเพลงในรายการโทรทัศน์, ภาพยนตร์, คอนเสิร์ต และคาบาเรต์มากกว่า 30 ประเทศในห้าภูมิภาคของโลก โดยที่เธอมีความสามารถพูดได้คล่องทั้งภาษากวางตุ้ง,จีนกลาง และ อังกฤษ

ฟรานซิสเป็นที่รู้จักไปทั่วโลกอีกครั้งเมื่อเธอได้รับเลือกจากรัฐบาลฮ่องกง เป็นฟรีเซนเตอร์ร่วมในพิธีส่งมอบเกาะฮ่องกงจากอังกฤษให้แก่จีนเมื่อวันที่ 30 มิถุนายน 1997 มีผู้คนชมโทรทัศน์มากกว่า 120 ล้านคนมากกว่า 80 ประเทศทั่วโลก

เธอได้ชื่อว่าเป็นสุภาพสตรีดีเด่นคนหนึ่งของฮ่องกง มีความเป็นผู้ดี สุภาพ พูดจาไพเราะ พูดได้ชัดเจน เป็นที่นับถือของวงการเพลงและวงการสังคมในฮ่องกง เพลงต่าง ๆ ของเธอด้วยเสียงอันก้องกังวาน ขับขานอย่างไพเราะยิ่ง

เธอได้ชื่อว่าเป็นนักสู้ เธอไม่ได้ร้องเพลงเกี่ยวกับฮีโร่ 
แต่เธอเป็นฮีโร่ในตัวเธอเอง เธอเป็นโรคมะเร็งทรวงอก เมื่อปี 1996 และได้ต่อสู้ผ่านพ้นจากจนหายและกลับมาแข็งแรงดีขึ้น
# แฟรงกี นักเคิลส์
แฟรงกี นักเคิลส์  เกิดวันที่ 18 มกราคม ค.ศ. 1955 ที่นิวยอร์ก เป็นดีเจชาวอเมริกัน โปรดิวเซอร์เพลง และมือรีมิกซ์ เขามีบทบาทสำคัญในวงการดนตรีเฮาส์ ในฐานะดีเจจากชิคาโกในทศวรรษ 1980 เขาทำให้ดนตรีเฮาส์ได้รับความนิยมในช่วงทศวรรษ 1990 ด้วยผลงานที่เขาเป็นโปรดิวเซอร์และรีมิกซ์เพลง
# ดาวแคระเหลือง
ดาวแคระเหลือง  หรือชื่ออย่างเป็นทางการว่า ดาว G-V คือดาวฤกษ์ในแถบลำดับหลักซึ่งมีชนิดสเปกตรัมเป็นแบบ G และความส่องสว่างในระดับ V ดาวแคระเหลืองมักมีขนาดเล็ก (ประมาณ 0.8 - 1.0 เท่าของมวลดวงอาทิตย์) และมีอุณหภูมิพื้นผิวประมาณ 5,300-6,000 เคลวินEmpirical bolometric corrections for the main-sequence, G. M. H. J. Habets and J. R. W. Heintze, Astronomy and Astrophysics Supplement 46 (November 1981), pp. 193–237. ดาว G-V กำลังอยู่ในกระบวนการเปลี่ยนแปลงไฮโดรเจนในแกนกลางให้เป็นฮีเลียมด้วยปฏิกิริยานิวเคลียร์ฟิวชั่น เช่นเดียวกับดาวฤกษ์อื่นในแถบลำดับหลักStellar Evolution: Main Sequence to Giant , class notes, Astronomy 101, Valparaiso University, สืบค้นข้อมูลเมื่อ 19 มิถุนายน 2007. ดวงอาทิตย์ของเราถือเป็นตัวอย่างดาว G-V ที่รู้จักกันมากที่สุด (และสังเกตได้ง่ายที่สุด) ดาวฤกษ์ประเภทนี้เผาผลาญไฮโดรเจนราว 600 ล้านตันต่อวินาที และเปลี่ยนแปลงสสารประมาณ 4 ล้านตันให้กลายเป็นพลังงานWhy Does The Sun Shine?, lecture, Barbara Ryden, Astronomy 162, Ohio State University, สืบค้นข้อมูลเมื่อ 19 มิถุนายน 2007.Sun , entry at ARICNS, สืบค้นข้อมูลเมื่อ 19 มิถุนายน 2007. สำหรับดาว G-V อื่น ๆ ได้แก่ แอลฟาคนครึ่งม้า เอ  เทาวาฬ และ 51 ม้าปีกAlpha Centauri A, SIMBAD query result. สืบค้นข้อมูลเมื่อ 4 ธันวาคม 2007Tau Ceti, SIMBAD query result. สืบค้นข้อมูลเมื่อ 4 ธันวาคม 2007.51 Pegasi, SIMBAD query result. สืบค้นข้อมูลเมื่อ 4 ธันวาคม 2007.